Lista e tempujve Çola në Bangalore

Dinastia Chola ishte një nga dinastitë më jetëgjata në Indinë Jugore. Në Bangalore dinastia Chola sundoi afërsisht një shekull ndërsa Dinastia Ganga sundoi nga shekulli i I deri në shekullin e X. Dinastia Ganga sundoi mbi Gangawadin dhe Kongu Nadunë deri në shekullin e X. Zemra e Dinastisë Chola ishte lugina pjellore e lumit Kaveri, por ata sunduan një zonë në mënyrë domethënëse më të madhe në kulmin e fuqisë së tyre, duke përfshirë edhe Bangaloren e sotme. Gjatë mbretërimit të Rajaraja Cholas I—rreth vitit 1004—dinastia Chola mori nën kontroll Bangaloren pasi mundi Dinastinë Perëndimore Ganga. Gjatë sundimit të tyre, ata ndërtuan shumë tempuj brenda dhe përreth Bangalores si Tempulli Domlur Chokkanathaswamy, Tempulli Mukthi Natheshwara, Tempulli Choleswara dhe Tempulli i Vjetër Madiwala Someshwara ndër më të shquarit. Tempulli Chokkanathaswamy në Domlur, mbishkrimet më të hershme të të cilit datojnë nga shekulli i X, është tempulli më i vjetër në qytet. Fillimisht i ndërtuar nga Raja Raja Chola I, tempulli u rikonstruktua më vonë nga perandorët Hoysala dhe ata Vijayanagara. Hyjnia kryesuese e tempullit ishte Shiva, por më vonë u ndërtua një tempull i Vishnut për banorët vendorë që ishin kryesisht vaishnavitë.
Sundimi Chola në Karnataka përfundoi në vitin 1117 nga Perandoria Hoysala. Megjithatë disha nga punëtorët tamilë të periudhës Chola vazhduan të qëndrojnë në Karnataka dhe si rezultat tempujt Hoysala kanë mbishkrime tamile në ta. Më vonë, Gangaraja një gjeneral i mbretit Hoysala, Vishnuvardhana i përzuri tamilët nga Karnataka Jugore duke përfunduar kështu periudhën e mbishkrimeve tamile. Mbretërit Hoysala ndërtuan Tempujt Someshwara përgjatë mbretërisë së tyre. Tempulli tipik Someshwara ka një pellg zambaku ose një taverekere të përfshirë.
Tempulli Someshwara në Madiwala u ndërtua rreth vitit 1247. Tempulli Someshwara në Halasuru është një nga më të vjetrit në qytet, ndërsa hyjnia kryesore është Nandi, zota të tjerë si Brahma dhe Vishnu janë gjithashtu të adhuruar këtu. Megjithëse në zanafill i ndërtuar nga mbretërit Hoysala, ai u rikonstruktua më vonë nga Kempegowda, i cili ndërtoi Rajagopuramin dhe ndërtoi muret rreth tempullit. Tempulli 800vjeçar Tempulli Kaalikaamba Kamatheshwara në Basavangudi është tempulli i dytë më i madh në qytet.

Lista tempujve
 Nr.  Emri  Vendi  Periudha / Mbishkrimi më i hershëm  Referime. 1  Tempulli Someshwara Swamy  Agara  1500 vjeçar 2  Tempulli Someshwara  Marathahalli  v. 1508   3 Tempulli Halasuru Someshwara  Halasuru    Dynamics of Language Maintenance Among Linguistic Minorities: A Sociolinguistic Study of the Tamil Communities in Bangalore; Central Institute of Indian Languages, 1986, fq. 7 4  Tempulli i Vjetër Madiwala Someshwara  Madiwala  v. 1247   5  Tempulli Eshwara  Kengeri  v. 1050   6  Tempulli Domlur Chokkanathaswamy  Domlur  shek. i X   7  Tempulli Mukthi Natheshwara  Binnamangala  v. 1110  8  Tempulli Kashi Vishweshwar  Kadugodi  periudha e Rajendra Cholas  9 Tempulli Kaalikaamba Kamatheshwara  Nagarathpet  shek. i XIII   10 Tempulli Vasantha Vallabharaya  Vasanthapura   11 Tempulli Dharmesvara  Kondrahalli  v. 1065  Saligrama Krishna Ramachandra Rao: Art and Architecture of Indian Temples; 1993, Kalpatharu Research Academy, fq. 222 12 Tempulli Sri Madduramma  Huskur  shek. i XI  P. Padmanabha: District Census Handbook, Series 14, Mysore: Bangalore; India (Republic). Office of the Director of Census Operations, Mysore; 1973, Govt. Press.; fq. 247Saligrama Krishna Ramachandra Rao: Art and Architecture of Indian Temples; 1993, Kalpatharu Research Academy, fq. 214 13 Tempulli Sri Ananda Lingeshwara  Hebbal  

Shiko edhe
 Lista e tërheqjeve turistike në Bangalore
 Lista e tempujve të periudhës Vijayanagara në Karnataka
 Lista e tempujve në Tulu Nadu
 Arkitektura e Karnatakas
 Arkitektura Dravidiane

 Referime 

Bibliografia
 Aditi De: Multiple City: Writings on Bangalore; 2008, Penguin Books India, isbn 978-0-14-310025-6.
 P. Padmanabha: District Census Handbook, Series 14, Mysore: Bangalore; India (Republic). Office of the Director of Census Operations, Mysore; 1973, Govt. Press.
 Saligrama Krishna Ramachandra Rao: Art and Architecture of Indian Temples; 1993, Kalpatharu Research Academy.
 Dynamics of Language Maintenance Among Linguistic Minorities: A Sociolinguistic Study of the Tamil Communities in Bangalore; Central Institute of Indian Languages, 1986, fq. 7

Kategoria:Historia e Indisë
Kategoria:Lista
Kategoria:Monumente në Indi
Kategoria:Tempuj hindu